**ОБЩИНСКА ИЗБИРАТЕЛНА КОМИСИЯ**

**КАРЛОВО**

**ОБЛАСТ ПЛОВДИВ**

**П Р О Т О К О Л № 24**

Днес, 19.10.2023 г., 18:30 часа, се проведе заседание на Общинската избирателна комисия - Карлово при следния

**Д н е в е н р е д:**

1. Поправка на техническа грешка допусната в Решение № 178 - МИ / 18.10.2023 г. на Общинска избирателна комисия Карлово, относно назначаване членовете на секционните избирателни комисии в община Карлово при произвеждане изборите за общински съветници и за кметове на 29 октомври 2023г.;
2. Предложение от коалиция „БСП за България“ за извършване на промени в състав на секционни избирателни комисии на територията на Община Карлово, назначени за изборите за общински съветници и кметове на 29 октомври 2023 г.;
3. Постъпили предложения от партия ГЕРБ за извършване на промени в състав на секционни избирателни комисии на територията на Община Карлово, назначени за изборите за общински съветници и за кметове на 29 октомври 2023 г.;
4. Обсъждане на жалба получена от Антон Дзанев Минев – в качеството му на Кмет на община Карлово, заведена под № 17/17.10.2023г. във входящия регистър на жалбите и сигналите.;
5. Обсъждане на жалба получена от Антон Дзанев Минев – в качеството му на Кмет на община Карлово, заведена под № 18/17.10.2023г. във входящия регистър на жалбите и сигналите.;
6. Обсъждане на жалба получена по електронната поща на Общинска избирателна комисия - Карлово от Мирослава Ангелова Томанова, заведена под № 19/17.10.2023г. във входящия регистър на жалбите и сигналите.

ПРИСЪСТВАТ:

ПРЕДСЕДАТЕЛ: Ивелина Николова Димовска

ЗАМ. ПРЕДСЕДАТЕЛ: Евгения Маринова Калончева

ЗАМ. ПРЕДСЕДАТЕЛ: Пепа Николова Шуплева

ЗАМ. ПРЕДСЕДАТЕЛ: Сехер Кязимова Бекташева

СЕКРЕТАР: Нина Стоянова Георгиева

ЧЛЕНОВЕ: Владимир Костадинов Костов

Димитър Петков Мирчев

Светлана Костадинова Костадинова

Стойка Божкова Томанова

ОТ ЗАСЕДАНИЕТО ОТСЪСТВАТ:

ЗАМ. ПРЕДСЕДАТЕЛ: Георги Иванов Гачев

ЧЛЕН: Петя Матева Генова

На заседанието присъстват 9 души и има законния кворум, съгласно чл. 85, ал. 3 от ИК.

**По точка 1 от дневния ред:**

**Председателят на Комисията:** Колеги, по тази точка от дневния ред ще докладва г-н Костов.

**Владимир Костов:** Колеги**,** при извършена служебна проверка констатирах, че в Решение № 178 - МИ / 18.10.2023, в СИК 161300030 погрешно е подадено и вписано името на Ана Салчева Богданова, вместо Анна Славчева Богданова.

Предвид гореизложеното, предлагам Ви на основание чл. 87, ал.1, т. 1,  Общинска избирателна комисия Карлово да вземе следното решение:

**Р Е Ш И:**

 Допуска поправка на техническа грешка в свое Решение № 178 - МИ / 18.10.2023, както следва:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| *секция* | **ГРЕШНО** | | | | **ДА СЕ ЧЕТЕ :** | | | |
| *Име, презиме, фамилия* | *ЕГН* | *Длъжност* | *квота* | *Име, презиме, фамилия* | *ЕГН* | *Длъжност* | *квота* |
| 161300030 | Ана Салчева Богданова | \*\*\*\*\*\*\*\*\*\* | член | ПП-ДБ | **Анна Славчева Богданова** | \*\*\*\*\*\*\*\*\*\*\* | член | ПП-ДБ |

Председателят на Комисията: Колеги, предложения и изказвания по тази точка и предложението на г-н Костов. Няма такива. Така че предлагам да гласуваме предложението.

Председателят на комисията подложи на гласуване точка 1 от дневния ред.

ПРЕДСЕДАТЕЛ: Ивелина Николова Димовска – „ЗА”

ЗАМ. ПРЕДСЕДАТЕЛ: Евгения Маринова Калончева – „ЗА”

ЗАМ. ПРЕДСЕДАТЕЛ: Пепа Николова Шуплева – „ЗА”

ЗАМ. ПРЕДСЕДАТЕЛ: Сехер Кязимова Бекташева- „ЗА”

СЕКРЕТАР: Нина Стоянова Георгиева – „ЗА”

ЧЛЕНОВЕ: Владимир Костадинов Костов – „ЗА”

Димитър Петков Мирчев – „ЗА“

Светлана Костадинова Костадинова – „ЗА”

Стойка Божкова Томанова – „ЗА”

Гласували „ЗА” – 9 члена

Против – няма

**По точка 2 от дневния ред:**

**Председателят на Комисията:** Колеги, по тази точка от дневния ред ще докладва г-н Костов.

**Владимир Костов:** В Общинска избирателна комисия   Карлово е постъпило предложение с  вх. № 88 от 19.10.2023 г. от Коалиция „БСП за България“ , представлявана от Веска Маринова Ненчева.

Предложението е за промени в състава на определени секционни избирателни комисии, като коалицията е посочила имената и данните за лицата, които ще бъдат освободени и назначени.

След като прецени, че са налице законните основания за извършване на предложените промени и на основание чл. 87, ал. 1, т.5 и т. 6 от Изборния кодекс, предложението е Общинска избирателна комисия Карлово

**РЕШИ**

 ОСВОБОЖДАВА и НАЗНАЧАВА следните членове от съставите на секционни избирателни комисии,  както следва:

|  |  |  |  |  |  |  |
| --- | --- | --- | --- | --- | --- | --- |
| **Секция** | **Позиция** | **Име, презиме, фамилия на ОСВОБОДЕН** | **ЕГН на ОСВОБОДЕН** | **Име, презиме, фамилия на НАЗНАЧЕН** | **ЕГН на НАЗНАЧЕН** | **Партия/Коалиция** |
| 161300002 | Член | Гина Георгиева Стоянова | \*\*\*\*\*\*\*\*\*\* | Мариела Ганчева Карабрайкова | \*\*\*\*\*\*\*\*\*\* | БСП за България |
| 161300038 | Член | Стайка Лазарова Чапръзова | \*\*\*\*\*\*\*\*\*\* | Таня Лалева Вълкова | \*\*\*\*\*\*\*\*\*\* | БСП за България |

Председателят на Комисията: Колеги, предложения и изказвания по тази точка и предложението на г-н Костов. Няма такива. Така че предлагам да гласуваме предложението.

Председателят на комисията подложи на гласуване точка 2 от дневния ред.

ПРЕДСЕДАТЕЛ: Ивелина Николова Димовска – „ЗА”

ЗАМ. ПРЕДСЕДАТЕЛ: Евгения Маринова Калончева – „ЗА”

ЗАМ. ПРЕДСЕДАТЕЛ: Пепа Николова Шуплева – „ЗА”

ЗАМ. ПРЕДСЕДАТЕЛ: Сехер Кязимова Бекташева- „ЗА”

СЕКРЕТАР: Нина Стоянова Георгиева – „ЗА”

ЧЛЕНОВЕ: Владимир Костадинов Костов – „ЗА”

Димитър Петков Мирчев – „ЗА“

Светлана Костадинова Костадинова – „ЗА”

Стойка Божкова Томанова – „ЗА”

Гласували „ЗА” – 9 члена

Против – няма

**По точка 3 от дневния ред:**

**Председателят на Комисията:** Колеги, по тази точка от дневния ред ще докладва г-н Костов.

**Владимир Костов:** В Общинска избирателна комисия   Карлово е постъпило предложение с  вх. № 86  от 19.10.2023 г. от партия ГЕРБ, представлявана от Доньо Тодоров Тодоров за промени в съставите на определени секционни избирателни комисии.

В предложението са посочени имената и данните за лицата, които ще бъдат освободени и назначени.

След като прецени, че са налице законните основания за извършване на предложените промени и на основание чл. 87, ал. 1, т.5 и т. 6 от Изборния кодекс, предложението е Общинска избирателна комисия Карлово

**РЕШИ**

 ОСВОБОЖДАВА и НАЗНАЧАВА следните членове от съставите на секционни избирателни комисии,  както следва:

|  |  |  |  |  |  |  |
| --- | --- | --- | --- | --- | --- | --- |
| **Секция** | **Позиция** | **Име, презиме, фамилия на ОСВОБОДЕН** | **ЕГН на ОСВОБОДЕН** | **Име, презиме, фамилия на НАЗНАЧЕН** | **ЕГН на НАЗНАЧЕН** | **Партия/Коалиция** |
| 161300028 | Член | Илиян Георгиев Боюклиев | \*\*\*\*\*\*\*\*\*\* | Диана Костадинова Костова | \*\*\*\*\*\*\*\*\*\* | ГЕРБ - СДС |
| 161300047 | Председател | Ганка Николова Маргенска | \*\*\*\*\*\*\*\*\*\* | Ваня Донева Василева | \*\*\*\*\*\*\*\*\*\* | ГЕРБ - СДС |
| 161300051 | Член | Диана Костадинова Костова | \*\*\*\*\*\*\*\*\*\* | Илиян Георгиев Боюклиев | \*\*\*\*\*\*\*\*\*\* | ГЕРБ - СДС |
| 161300070 | Секретар | Веселина Теохарова Нешева | \*\*\*\*\*\*\*\*\*\* | Видка Аврамова Станева | \*\*\*\*\*\*\*\*\*\* | ГЕРБ - СДС |
| 161300071 | Заместник председател | Николета Нешева Ненова | \*\*\*\*\*\*\*\*\*\* | Таня Иванова Мето | \*\*\*\*\*\*\*\*\*\* | ГЕРБ - СДС |

Председателят на Комисията: Колеги, предложения и изказвания по тази точка и предложението на г-н Костов. Няма такива. Така че предлагам да гласуваме предложението.

Председателят на комисията подложи на гласуване точка 3 от дневния ред.

ПРЕДСЕДАТЕЛ: Ивелина Николова Димовска – „ЗА”

ЗАМ. ПРЕДСЕДАТЕЛ: Евгения Маринова Калончева – „ЗА”

ЗАМ. ПРЕДСЕДАТЕЛ: Пепа Николова Шуплева – „ЗА”

ЗАМ. ПРЕДСЕДАТЕЛ: Сехер Кязимова Бекташева- „ЗА”

СЕКРЕТАР: Нина Стоянова Георгиева – „ЗА”

ЧЛЕНОВЕ: Владимир Костадинов Костов – „ЗА”

Димитър Петков Мирчев – „ЗА“

Светлана Костадинова Костадинова – „ЗА”

Стойка Божкова Томанова – „ЗА”

Гласували „ЗА” – 9 члена

Против – няма

**По точка 4 от дневния ред:**

**Председателят на Комисията:** Колеги, по тази точка от дневния ред ще докладва г-жа Костадинова.

**Светлана Костадинова:** Колеги, в Общинската избирателна комисия  – Карлово е постъпила жалба от Антон Дзанев Минев – в качеството му на Кмет на община Карлово, заведена под № 17/17.10.2023 г. във входящия регистър на жалбите и сигналите.

В жалбата  се твърди, че със Заповед №РД 1006/21.09.2023г. на Кмета на община Карлово са определени местатата за поставяне на агитационни материали в община Карлово за провеждащите се на 29.10.2023г. избори за кмет на община, кметове на кметства и общински съветници, а за всички останали сгради и части от сгради се изисквало разрешение на собственика, респтективно собствениците на сградите. В тази връзка, в Община Карлово бил постъпил сигнал от собственик на самостоятелен обект в сграда с идентификатор № 36498.502.22.1 по КККР на гр. Карлово, с адрес гр.Карлово, Пловдивска област, ул.“ Дъбенско шосе“ № 2 със застроена площ от 864 кв.м., частна собственост, със смесено предназначение на сградата, брои етажи: 3, брой самостоятелни обекти в сградата: 35, че върху източната фасада на сградата били разположени агитационни материали на кандидата за кмет на община Карлово Веска Ненчева, регистрирана от КП “БСП за България“. Прави се уточнение, че сградата с идентификатор № 36498.502.22.1 е сграда в режим на етажна собственост, съгласно чл.8, ал.1 от Закона за управление на етажната собственост, управлението обхваща реда и контрола върху ползването и поддържането на общите части и спазването на вътрешния ред в сградата в режим на етажна собственост, както и контрола върху изпълнението на задълженията на собствениците, ползвателите и обитателите. Съгласно чл.38 от Закона за собствеността при сгради, в които етажите или части от етажи принадлежат на различни собственици, общи на всички на всички собственици са външните стени/фасадите. В тази връзка били направени оплаквания, че е поставен агитационен материал на кандидата, без да е налице съгласие на собствениците на сградата.

           Моли Общинска избирателна комисия - Карлово за разглеждане на настоящата жалба и констатиране на нарушение на чл.186, ал. 1 от Изборния кодекс – поставяне на агитационни материали в нарушение на Изборния кодекс върху сграда с идентификатор 36498.502.22.1 в гр. Карлово, ул. „Дъбенско шосе“ № 2, извършено от кандидата за кмет на община Карлово Веска Маринова Ненчева, като се разпореди на нарушителя незабавно да премахне поставените в нарушение на закона агитационни материали.

След като се запозна с изложените в жалбата мотиви Общинска избирателна комисия - Карлово счита следното:

Съгласно чл. 183, ал. 3 от ИК „Агитационни  материали се поставят на определени със заповед от кмета места, а на сгради, огради и витрини – с разрешение на собственика или управителя на имота“. В хода на проверката Общинска избирателна комисия - Карлово установи, че в сграда с идентификатор 36498.502.22.1 по КККР на гр. Карлово, с адрес: гр.Карлово, обл. Пловдив, ул.“ Дъбенско шосе“ № 2 са разположени 35 самостоятелни обекти, като обектите са собственост на различни физически и юридически лица. След проведен разговор с един от съсобствениците на самостоятелен обект в сграда с идентификатор № хххххх.ххх.хх.х.х и идентификатор ххххх.ххх.хх.х.х, а именно: Д. К. Д., същият ни увери, че не е давал съгласие за поставяне на агитационни материали на фасадата на сградата с идентификатор № 36498.502.22.1. За същото представи писмена декларация от 19.10.2023г., с която изрично заявява, че не е съгласен върху сградата да се поставят агитационни материали във връзка с предстоящите местни избори. Също така член на Общинска избирателна комисия – Карлово извърши проверка на място и констатира, че на фасадата – от източната и северната страна на горепосочената сграда са поставени плакати на Веска Ненчева – кандидат за кмет на община Карлово. От проверката е направен снимков материал и е изготвен констативен протокол от 19.10.2023г.

Съгласно разпоредбата на чл.38 от Закона за собствеността външните стени/фасадата на сгради, в които етажи или части от етажи принадлежат на различни собственици са общи за всички собственици, като същата разпоредба намира приложение в настоящия случай и това налага необходимостта от съгласието на всички собственици за поставяне на агитационни материали върху общите части на сградата.

С оглед горната фактическа обстановка и цитираните разпоредби, Общинска избирателна комисия – Карлово стигна до извода, че агитационните материали на името на Веска Ненчева - кандидат за кмет на община Карлово, издигнат от коалиция „БСП ЗА БЪЛГАРИЯ „ са поставени в нарушение на разпоредбата на 183, ал. 3 от Изборния кодекс, а именно: липсва съгласие на един от съсобствениците на самостоятелен обект № 36498.502.22.32 и № 36498.502.22.33, разположени в сграда с идентификатор № 36498.502.22.1.

Предвид горното и на основание чл. 87, ал. 1, т. 22 от Изборния кодекс, предложението е Общинска избирателна комисия -  Карлово

**РЕШИ**

**УСТАНОВЯВА**нарушение относно  агитационни материали на Веска Ненчева – кандидат за кмет на община Карлово, издигнат от коалиция „БСП ЗА БЪЛГАРИЯ“, поставени в нарушение на разпоредбата на чл. 183, ал. 3 от Изборния кодекс, а именно: без съгласието на всички собственици на сграда с идентификатор № 36498.502.22.1 по КККР на гр. Карлово, с адрес гр.Карлово, обл. Пловдив, ул.“ Дъбенско шосе“ № 2

На основание чл. 186, ал. 1 от Изборния кодекс**, ВЪЗЛАГА**на  Кмета на община Карлово да премахне въпросните агитационните материали,  поставени в нарушение на чл. 183, ал. 3 от Изборния кодекс.

**Председателят на Комисията:** Колеги, предложения и изказвания по тази точка и предложението на г-жа Костадинова. Няма такива. Така че предлагам да гласуваме предложението.

Председателят предложи на гласуване точка 4 от дневния ред.

ПРЕДСЕДАТЕЛ: Ивелина Николова Димовска – „ЗА”

ЗАМ. ПРЕДСЕДАТЕЛ: Евгения Маринова Калончева – „ЗА”

ЗАМ. ПРЕДСЕДАТЕЛ: Пепа Николова Шуплева – „ЗА”

ЗАМ. ПРЕДСЕДАТЕЛ: Сехер Кязимова Бекташева- „ЗА”

СЕКРЕТАР: Нина Стоянова Георгиева – „ЗА”

ЧЛЕНОВЕ: Владимир Костадинов Костов – „ЗА”

Димитър Петков Мирчев – „ЗА“

Светлана Костадинова Костадинова – „ЗА”

Стойка Божкова Томанова – „ЗА”

Гласували „ЗА” – 9 члена

Против – няма

**По точка 5 от дневния ред:**

**Председателят на Комисията:** Колеги, по тази точка от дневния ред ще докладва г-жа Костадинова.

**Светлана Костадинова:** В Общинската избирателна комисия  – Карлово е постъпила жалба от Антон Дзанев Минев – в качеството му на Кмет на община Карлово, заведена под № 18/17.10.2023 г. във входящия регистър на жалбите и сигналите.

В жалбата  се твърди, че със Заповед №РД 1006/21.09.2023г. на Кмета на община Карлово са определени местатата за поставяне на агитационни материали в община Карлово за провеждащите се на 29.10.2023г. избори за кмет на община, кметове на кметства и общински съветници, а за всички останали сгради и части от сгради се изисквало разрешение на собственика, респтективно собствениците на сградите. В тази връзка, в Община Карлово бил постъпил сигнал от собственик на самостоятелен обект в сграда с идентификатор № 36498.502.22.1 по КККР на гр. Карлово, с адрес гр.Карлово, Пловдивска област, ул.“ Дъбенско шосе“ № 2 със застроена площ от 864 кв.м., частна собственост, със смесено предназначение на сградата, брои етажи: 3, брой самостоятелни обекти в сградата: 35, че върху северната фасада на сградата били разположени агитационни материали на кандидата за кмет на община Карлово Теодор Делков Шойлеков, регистраран от КП “ Заедно за силна община“. Прави се уточнение, че сградата с идентификатор № 36498.502.22.1 е сграда в режим на етажна собственост, съгласно чл.8, ал.1 от Закона за управление на етажната собственост, управлението обхваща реда и контрола върху ползването и поддържането на общите части и спазването на вътрешния ред в сградата в режим на етажна собственост, както и контрола върху изпълнението на задълженията на собствениците, ползвателите и обитателите. Съгласно чл.38 от Закона за собствеността при сгради, в които етажите или части от етажи принадлежат на различни собственици, общи на всички на всички собственици са външните стени/фасадите. В тази връзка били направени оплаквания, че е поставен агитационен материал на кандидата, без да е налице съгласие на собствениците на сградата.

           Моли Общинска избирателна комисия - Карлово за разглеждане на настоящата жалба и констатиране на нарушение на чл.186, ал. 1 от Изборния кодекс – поставяне на агитационни материали в нарушение на Изборния кодекс върху сграда с идентификатор 36498.502.22.1 в гр. Карлово, ул. „Дъбенско шосе“ № 2, извършено от кандидата за кмет на община Карлово Теодор Делков Шойлеков, като се разпореди на нарушителя незабавно да премахне поставените в нарушение на закона агитационни материали.

След като се запозна с изложените в жалбата мотиви Общинска избирателна комисия - Карлово счита следното:

Съгласно чл. 183, ал. 3 от ИК „Агитационни  материали се поставят на определени със заповед от кмета места, а на сгради, огради и витрини – с разрешение на собственика или управителя на имота“. В хода на проверката Общинска избирателна комисия - Карлово установи, че в сграда с идентификатор 36498.502.22.1 по КККР на гр. Карлово, с адрес: гр.Карлово, обл. Пловдив, ул.“ Дъбенско шосе“ № 2 са разположени 35 самостоятелни обекти, като обектите са собственост на различни физически и юридически лица. След проведен разговор с един от съсобствениците на самостоятелен обект в сграда с идентификатор № ххххх.ххх.хх.х.х и идентификатор ххххх.ххх.хх.х.х, а именно: Д. К. Д., същият ни увери, че не е давал съгласие за поставяне на агитационни материали на фасадата на сградата с идентификатор № 36498.502.22.1. За същото представи писмена декларация от 19.10.2023г., с която изрично заявява, че не е съгласен върху сградата да се поставят агитационни материали във връзка с предстоящите местни избори. Също така член на Общинска избирателна комисия – Карлово извърши проверка на място и констатира, че на фасадата – от северната страна на горепосочената сграда е поставен плакат на Теодор Шойлеков – кандидат за кмет на община Карлово. От проверката е направен снимков материал и е изготвен констативен протокол от 19.10.2023г.

Съгласно разпоредбата на чл.38 от Закона за собствеността външните стени/фасадата на сгради, в които етажи или части от етажи принадлежат на различни собственици са общи за всички собственици, като същата разпоредба намира приложение в настоящия случай и това налага необходимостта от съгласието на всички собственици за поставяне на агитационни материали върху общите части на сградата.

С оглед горната фактическа обстановка и цитираните разпоредби, Общинска избирателна комисия – Карлово стигна до извода, че агитационните материали на името на Теодор Шойлеков - кандидат за кмет на община Карлово, издигнат от коалиция „ЗАЕДНО ЗА СИЛНА ОБЩИНА „ са поставени в нарушение на разпоредбата на 183, ал. 3 от Изборния кодекс, а именно: липсва съгласие на един от съсобствениците на самостоятелен обект № 36498.502.22.32 и № 36498.502.22.33, разположени в сграда с идентификатор № 36498.502.22.1

Предвид горното и на основание чл. 87, ал. 1, т. 22 от Изборния кодекс, предложението е: Общинска избирателна комисия -  Карлово

**РЕШИ**

**УСТАНОВЯВА**нарушение относно  агитационни материали на Теодор Шойлеков – кандидат за кмет на община Карлово, издигнат от коалиция „ЗАЕДНО ЗА СИЛНА ОБЩИНА“, поставени в нарушение на разпоредбата на чл. 183, ал. 3 от Изборния кодекс, а именно: без съгласието на всички собственици на сграда с идентификатор № 36498.502.22.1 по КККР на гр. Карлово, с адрес гр.Карлово, обл. Пловдив, ул.“ Дъбенско шосе“ № 2

На основание чл. 186, ал. 1 от Изборния кодекс**, ВЪЗЛАГА**на  Кмета на община Карлово да премахне въпросните агитационните материали,  поставени в нарушение на чл. 183, ал. 3 от Изборния кодекс.

**Председателят на Комисията:** Колеги, предложения и изказвания по тази точка и предложението на г-жа Костадинова. Няма такива. Така че предлагам да гласуваме предложението.

Председателят на комисията подложи на гласуване точка 5 от дневния ред.

ПРЕДСЕДАТЕЛ: Ивелина Николова Димовска – „ЗА”

ЗАМ. ПРЕДСЕДАТЕЛ: Евгения Маринова Калончева – „ЗА”

ЗАМ. ПРЕДСЕДАТЕЛ: Пепа Николова Шуплева – „ЗА”

ЗАМ. ПРЕДСЕДАТЕЛ: Сехер Кязимова Бекташева- „ЗА”

СЕКРЕТАР: Нина Стоянова Георгиева – „ЗА”

ЧЛЕНОВЕ: Владимир Костадинов Костов – „ЗА”

Димитър Петков Мирчев – „ЗА“

Светлана Костадинова Костадинова – „ЗА”

Стойка Божкова Томанова – „ЗА”

Гласували „ЗА” – 9 члена

Против – няма

**По точка 6 от дневния ред:**

**Председателят на Комисията:** Колеги, по тази точка от дневния ред ще докладва г-жа Костадинова.

**Светлана Костадинова:** В Общинска избирателна комисия  – Карлово е постъпила жалба от Мирослава Ангелова Томанова,  заведена под № 19/17.10.2023г. във входящия регистър на жалбите и сигналите.

В жалбата  се твърди, че са нарушени правилата на чл. 183, ал. 5 от Изборния кодекс, в който изрично се посочва, че: „Забранява се унищожаването и заличаването на агитационните материали, поставени по определения в кодекса ред, до края на изборния ден“

Твърди се, че на 14.10.2023г. между 11:30 и 12:30ч. в село Домлян, общ.Карлово на ул. 2-ра, където се намира помещение – търговски обект – магазин, който не се използва, двама души са скъсали плакати на Теодор Шойлеков –кандидат за кмет на община Карлово от коалиция „ЗАЕДНО ЗА СИЛНА ОБЩИНА“, като са ги изхвърлили в намиращата се наблизо кофа за боклук. След като са извършили това действие, тези двама души са поставили на мястото на скъсаните плакати два други – единият бил на Емил Кабаиванов – кандидат за кмет на община Карлово, а другият на листа за общински съветници на партия „ГЕРБ“. При направена забележка поради какви причини и защо късат плакатите, както и че това, което правят не е редно. Те са обяснили, че такива плакати на Теодор Шойлеков – кандидат за кмет на Община Карлово в село Домлян е имало много разлепени из цялото село и че ако е искала да скъса техните плакати, но те нямало да си ги махнат. Разговорът приключил без по нататъшни последствия. Счита, че поведението на тези двама души съставлява нарушение на чл.183, ал. 5 от Изборния кодекс, като действието било целенасочено, тъй като те са скъсали плакатите на Теодор Шойлеков, а на витрината на магазина е имало залепени плакати още на Веска Ненчева и Гънчо Гънчев – също кандидати за кмет на община Карлово. На мястото са присъствали две приятелки на жалбоподателката, които са разпознали и лицата, скъсали плакатите, а именно това били Тошко Стоев и Бонка Карчева. Първият от тях бил кандидат за общински съветник в листата на Емил Кабаиванов - „Обединени за нашата община“, а втората е вече била бивш общински съветник от последния мандат на действащия общински съвет, като отново е била от листата на Кабаиванов. Поведението на двамата не можело да бъде оправдано по никакъв начин, а това че били кандидат за общински съветник и вече бивш такъв са обстоятелства, които би трябвало още по стриктно да спазват изборното законодателство, което предполагала, че познават, както и че премахването на плакати на кандидати за политически постове, които явно те не одобрявали и не можело да бъде извършвано по този груб и безпардонен начин. По време на създалата се ситуация са присъствали няколко лица, които можели да потвърдят всичко, което е изложила жалбоподателката.

Моли Общинска избирателна комисия – Карлово за решение, с което да се извърши проверка по случая и при установяване на нарушение, да се наложат предвидените в Изборния кодекс имуществени санкции на виновните за нарушението лица.

След като се запозна с изложените в жалбата мотиви Общинска избирателна комисия - Карлово счита следното:

На 18.10.2023г. - член на Общинска избирателна комисия - Карлово, при извършена проверка на място констатира, че на прозорците на празно помещение в с.Домлян, ул. 2-ра са разлепени агитационни материали – плакати на двама кандидати за кмет на община, а именно: Емил Кабаиванов и Веска Ненчева, на кандидат за кметство с. Домлян – Георги Ганчоолов и на две кандидатски листи за общински съветници. От проверката е направен снимков материал и е изготвен констативен протокол от 18.10.2023г.

От жалбата, снимковият материал и извършената проверка Общинска избирателна комисия - Карлово може да установи фактът, че на стъклото на празното помещението-до гореспоменатите агитационни материали има хартиени остатъци, на които пише „купуването и продаването на гласове е престъпление“, като това води до извода, че същите са представлявали агитационни материали.

В тази връзка следва да уточним, че за да е налице нарушение на разпоредбата на чл.183, ал. 5 от Изборния кодекс е необходимо агитационните материали да са поставени по определения в кодекса ред. От жалбата, извършената проверка и направените снимки не се установява дали е спазено законовото изискване за поставяне на агитационните материали, както и евентуалните извършители на твърдяното нарушение и поради което е невъзможно образуването на административнонаказателно производство и налагането на административно наказание по чл.495, ал.1 от ИК.

Предвид горното и на основание чл. 87, ал. 1, т. 22 от Изборния кодекс, предложението е Общинска избирателна комисия -  Карлово

**РЕШИ**

**НЕ УВАЖАВА**депозирана в Общинска избирателна комисия - Карлово с Вх. № 19/ 18.10.2023г. жалба от Мирослава Ангелова Томанова  за нарушаване правилата на разпоредбата на чл. 183, ал. 5 от Изборния кодекс.

**Председателят на Комисията:** Колеги, предложения и изказвания по тази точка и предложението на г-жа Костадинова. Няма такива. Така че предлагам да гласуваме предложението.

 Председателят на комисията подложи на гласуване точка 6 от дневния ред.

ПРЕДСЕДАТЕЛ: Ивелина Николова Димовска – „ЗА”

ЗАМ. ПРЕДСЕДАТЕЛ: Евгения Маринова Калончева – „ЗА”

ЗАМ. ПРЕДСЕДАТЕЛ: Пепа Николова Шуплева – „ЗА”

ЗАМ. ПРЕДСЕДАТЕЛ: Сехер Кязимова Бекташева- „ЗА”

СЕКРЕТАР: Нина Стоянова Георгиева – „ЗА”

ЧЛЕНОВЕ: Владимир Костадинов Костов – „ЗА”

Димитър Петков Мирчев – „ЗА“

Светлана Костадинова Костадинова – „ЗА”

Стойка Божкова Томанова – „ЗА”

Гласували „ЗА” – 9 члена

Против – няма

Председателят на ОИК обяви край на заседанието в 19:45 часа.

ПРЕДСЕДАТЕЛ: Ивелина Николова Димовска .............................

СЕКРЕТАР: Нина Стоянова Георгиева ......................................